《郑佥判取苏黄门图史园囿文章鼓吹之语为韵见》
宋代·方岳

往年郑子真，口语挂吏文。
宁知世间事，变化纷如云。
有司出纳吝，但守吾见闻。
参互漏一钱，怒气欲嚼龈。
鞭笞敢谁何，竟取众犬狺。
大官饱溪壑，此特其毫分。
夺髯一轩渠，要亦何足云。
人言老先生，训以明自焚。
归来北窗底，寸田得锄耘。
诸公直汲黯，羔雁当成群。
乃肯巾柴车，林壑伴野麇。
相从亦何乐，赖有中书君。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。